เจอร์ราร์ด รับ ผิดหวัง แอลเอฯ ร่วงเพลย์ออฟชวดป้องแชมป์ลีก 
สำนักข่าวต่างประเทศรายงานวันที่ 29 ต.ค. ว่า สตีเวน เจอร์ราร์ด อดีตกองกลางระดับตำนานของ หงส์แดง ลิเวอร์พูล ที่ปัจจุบันค้าแข้งให้กับ ลอสแองเจลิส แกแล็กซี ยักษ์ใหญ่ลีกลุงแซม ยอมรับสุดผิดหวังที่ไม่สามารถพาทีมป้องกันแชมป์ลีกได้หลังร่วงเพลย์ออฟโดยการพ่ายต่อ ซีเอตเติล ซาวน์เดอร์ 2-3 ในศึกเพลย์ออฟ เมเจอร์ลีก สหรัฐฯ สายตะวันตก รอบแรก เมื่อคืนที่ผ่านมาตามเวลาท้องถิ่น,หลังจากผิดหวังในลีกซ้ำแล้วซ้ำเล่าในถิ่นแอนด์ฟิลด์ เจอร์ราร์ดก็โยกไปค้าแข้งในแดนลุงแซมกับ แอลเอ แกแล็กซี เมื่อซัมเมอร์ท่ี่ผ่านมา ถึงแม้จะพาต้นสังกัดจบอันดับ 2 ของสายตะวันตกแต่ในรอบเพลย์ออฟ แกแล็กซี แต่ทว่าในรอบเพลย์ออฟรอบแรกกลับพลาดท่าพ่ายต่อ ซีเอตเติล ซาวน์เดอร์ ทีมอันดับ 4 ของสายไป 2-3 ส่งผลให้พวกเขาต้องตกรอบไปแบบพลิกความคาดหมาย,หลังเกมอดีตกัปตันหงส์แดงยอมรับสุดผิดหวังที่ทีมของเขาตกรอบอย่างรวดเร็วโดยให้สัมภาษณ์ผ่านสื่อท้องถิ่นว่า ผมไม่คิดว่าผมจะมีคำถามคาใจถึงคุณภาพหรือคาแร็กเตอร์ของทีมเรา เราทุ่มเทมุ่งมั่นทำมันเสมอและบางครั้งมันยังไม่พอ ,ผมคิดว่าถ้าคุณวิเคราะห์ภาพรวมของฤดูกาลนี้ เรามีความยอดเยี่ยมจนกระทั่งถึง 3 หรือ 4 สัปดาห์ก่อนหน้านี้และทันใดนั้นเราก็เสียประตูแบบเลอะเทอะและแน่นอนมันเกิดขึ้นในคืนนี้,หากคุณไม่สามารถคว้าแชมป์ในตอนจบฤดูกาลได้ มันเป็นเรื่องที่น่าผิดหวังเสมอ คุณต้องก้มหน้าลงและพร้อมที่จะสู้อีกครั้ง ก่อนที่คุณจะรู้ว่ามันจะเป็นฤดูกาลที่เริ่มต้นใหม่อีกแล้ว 
สตีเวน เจอร์ราร์ด อดีตกัปตันทีมระดับตำนานของ หงส์แดง ลิเวอร์พูล สุดผิดหวังที่ไม่สามารถพา แอลเอ แกแล็กซี ต้นสังกัดปัจจุบันป้องกันแชมป์เมเจอร์ลีก สหรัฐฯ ในฤดูกาลนี้หลังร่วงเพลย์ออฟรอบแรก
เมเจอร์ ลีก,แอลเอ แกแล็กซี,สตีเวน เจอร์ราร์ด,ข่าวกีฬา,ไทยรัฐออนไลน์